31991R2155
L 205/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2155/91 НА СЪВЕТА
от 20 юни 1991 година
относно определяне на конкретни разпоредби във връзка с прилагането на членове 37, 39 и 40 от Споразумението между Европейската икономическа общност и Конфедерация Швейцария относно прякото застраховане, различно от животозастраховане
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 57, параграф 2, последно изречение и член 235 от него,
като взе предвид предложението на Комисията (1),
в сътрудничество с Европейския парламент (2),
като взе предвид становището на Икономическия и социален комитет (3),
като има предвид, че Споразумението между Европейската икономическа общност и Конфедерация Швейцария относно прякото застраховане, различно от животозастраховане, е подписано в Люксембург на 10 октомври 1989 г.;
като има предвид, че съгласно това споразумение трябва се създаде Съвместен комитет, който да управлява споразумението, да гарантира правилното му прилагане и да взема решения в предвидените в споразумението обстоятелства; като има предвид, че трябва да се определят представителите на Общността в Съвместния комитет и да се приемат конкретни разпоредби относно определянето на позициите на Общността в комитета,
ПРИЕ НАСТОЯЩИЯ РЕГЛАМЕНТ:
Член 1
Общността се представлява в предвидения в член 37 от споразумението Съвместен комитет от Комисията, която се подпомага от представители на държавите-членки.
Член 2
Позицията на Общността в Съвместния комитет се приема от Съвета с квалифицирано мнозинство по предложение на Комисията.
По отношение на приемането на решения от Съвместния комитет в съответствие с членове 37, 39 и 40 от споразумението, Комисията представя предложения на Съвета, който взема решения с квалифицирано мнозинство.
Член 3
Настоящият регламент влиза в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 20 юни 1991 година.